'n Italiaanse neurochirurg het gesÍ dat hy in Desember 2017 die eerste kopoorplanting gaan doen.Die Russiese pasient ly aan motor-neuron siekte (soos Joost vd Westhuizen) en kan nie wag vir die operasie nie. Hy kan hom nie indink hoe dit moet wees om 'n gesonde liggaam, sonder siekte, te he nie. 'n Chinese neurochirurg gaan assisteer. Hy het reeds die koppe van 'n duisend muise oorgeplant, maar almal het net 'n kort rukkie gelewe. Hy het ook al die kop van 'n
apie oorgeplant, maar die het ook nie lank gelewe nie. Hulle glo hierdie 36-uur operasie kan 'n sukses wees.Vir my is hierdie een van daardie artikels wat jou daaraan herinner om nie alles te glo wat jy op die internet lees nie.
Hoewel 'n kopoorplanting, selfs 'n breinoorplanting op hierdie stadium onmoontlik is, praat die Bybel wel oor so ’n moontlikheid.
1. Dis duidelik uit die Woord dat gelowiges 'n nuwe kop op hulle lyf het. Hulle dink nuut, anders. Maar dit is nie 'n eenvoudige of maklike proses nie. Ons staan hierdie verandering teen soos stede hulself met bolwerke en mure beskerm om daarvan vestings te maak. Die natuurlike mens verskans en beveilig hom teen die Evangelie. Die rede is omdat die christelike geloof van jou vra om van jou troontjie af te klim en die Here die koning van jou lewe te laat wees.